b'\n_START_ARTICLE_\nHipercelica\n_START_PARAGRAPH_\nHipercelica je opisni pojem s katerim opi\xc5\xa1emo element politopa ali teselacije. Obi\xc4\x8dajno je to element, ki ima eno razse\xc5\xbenost vi\xc5\xa1jo kot celica._NEWLINE_Politop v 5-razse\xc5\xbenem prostoru (5-politop) ali teselacija v 4-razse\xc5\xbenem prostoru se lahko obravnava kot, da je sestavljena iz 4-razse\xc5\xbenih hipercelic, trirazse\xc5\xbenih celic, 2-razse\xc5\xbenih stranskih ploskev, 1-razse\xc5\xbenih robov in 0-razse\xc5\xbenih ogli\xc5\xa1\xc4\x8d._NEWLINE_Kot zgled naj slu\xc5\xbei 5-razse\xc5\xbeni penterakt (5-hiperkocka), ki je sestavljen iz 10 teserakti\xc4\x8dnih hipercelic. Tudi 4-razse\xc5\xbeno teserakti\xc4\x8dno satovje je zgrajeno iz teserakti\xc4\x8dnih hipercelic. Hipercelice lahko imenujemo tudi facete, ki predstavljajo vi\xc5\xa1jerazse\xc5\xbene elemente likov.'